armvectores/hy_wikipedia_2023 huggingface dataset:
Միրկո Անտոնուչի

Միրկո Անտոնուչի (իտալերեն՝ Mirko Antonucci, մարտի 11, 1999(1999-03-11), Հռոմ, Իտալիա), իտալացի պրոֆեսիոնալ ֆուտբոլիստ։ Ներկայումս հանդես է գալիս Ռոմայի կազմում։ Խաղում է վինգերի դիրքում։


== Ակումբային կարիերա ==


=== Ռոմա ===
Անտոնուչին Ռոմայի ակադեմիայի սան է։ Նա Ռոմային միացել է 13 տարեկան հասակում՝ Ռոմայի նախկին լեգենդար ֆուտբոլիստ և մարզիչ Բրունո Կոնտիի խորհրդով։ Իր առաջին պայմանագիրը կնքեց 2017 թվականի սեպտեմբերի 28-ին։ Իր պրոֆեսիոնալ դեբյուտը Անտոնուչին նշեց 2018 թվականի հունվարի 24-ին՝ Սամպդորիայի դեմ խաղում՝ այս հանդիպման ժամանակ գոլային փոխանցում տալով Էդին Ջեկոյին։ Առաջին հանդիպումը Չեմպիոնների Լիգայում անցկացրեց մայիսի 2-ին՝ փոխարինելով Ստեֆան Էլ Շարավիին կիսաեզրափակչի Լիվերպուլի դեմ խաղում։
2018 թվականի հուլիսի 19-ին Անտոնուչին 1 տարվա վարձավճարով միացավ Պեսկարային։ Իր դեբյուտը նշեց օգոստոսի 5-ին՝ թիմի մեկնարկային կազմում խաղադաշտ դուրս գալով Իտալիայի գավաթի Պորդենոնեի դեմ խաղում և այս խաղում դառնալով գոլային փոխանցման հեղինակ։ Առաջին հանդիպումը Սերիա B-ում անցկացրեց օգոստոսի 25-ին՝ Կրեմոնեզեի դեմ խաղում։ Պեսկարայի կազմում Անտոնուչին անցկացրեց 21 հանդիպում՝ դառնալով 2 գոլային փոխանցման հեղինակ։


== Միջազգային կարիերա ==
Անտոնուչին ներկայացրել է Իտալիան տարբեր տարիքային երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2019 թվականի օգոստոսի 18-ի դրությամբ


== Ծանոթագրություններ ==


== Արտաքին հղումներ ==
Անտոնուչիի պաշտոնական Ինստագրամի էջը
Անտոնուչին transfermarkt-ում
Անտոնուչին soccerbase.com-ում
Անտոնուչին WhoScored.com կայքում
Անտոնուչին Ռոմայի պաշտոնական կայքում
Անտոնուչին ՈՒԵՖԱ-ի պաշտոնական կայքում
Ադոբաշյան

Ադոբաշյան, հայկական ազգանուն։


== Ազգանունը կրողներ ==


== Ծանոթագրություններ ==
Բրյուսելի մետրոպոլիտեն

Բրյուսելի մետրոպոլիտեն (ֆր.՝ Métro de Bruxelles, հոլ.՝ Brusselse metro), մետրոյի գծերի համակարգ Բելգիայի մայրաքաղաք Բրյուսելում։ Բացվել է 1976 թվականին։ Այն ունի 59 կայարան։ Ցանցերի ընդհանուր երկարությունը 39.9 կմ է։ Կայանների միջև միջին հեռավորությունը մոտավորապես 650 մ է։ Մետրոն շահագործվում է STIB / MIVB քաղաքային ընկերության կողմից։


== Պատմություն ==
Բրյուսելի մետրոյի առաջին շինարարական ծրագրերը ստեղծվել են 1892 թվականին։ Այնուամենայնիվ, առաջին ստորգետնյա քաղաքային տրանսպորտային գիծը կառուցվել է միայն 1965-1969 թվականներին։ 1970 թվականին բացվել է առաջին ուղիղ գիծը Պորտ դը Նամյուրի և Մադուի կայարանների միջև։
Բրյուսելում մետրոյի պաշտոնական բացումը տեղի է ունեցել 1976 թվականի սեպտեմբերի 30-ին, Բելգիայի թագավոր Բոդուենի մասնակցությամբ։ Սկզբում մետրոն բաղկացած է եղել 16 կայարաներից. մետրոյի առաջին գիծը տարածվեց դեպի արևելք, որտեղ բաժանվեց երկու ճյուղի` Թոմբերգ և Բոուլուի վերջնական կայարաններով։
1980-ական թվականներին համակարգն ակտիվորեն ընդլայնվեց։ 1988 թվականին ստեղծվեց մետրոյի երկրորդ գիծը, որը ժամանակին զգալիորեն ընդարձակվելով՝ պաշտոնապես դարձավ մետրոյի երկրորդ գիծը։ Մետրոյի համակարգը իր ներկայիս տեսքը ձեռք է բերել 2009 թվականին, երբ Դելակրուա կարարանից Հարավային կայարան գիծն ավելացնելու արդյունքում երկրորդ գիծը դարձավ օղակաձև։ Դրանից հետո նախկին երկու գծերը պաշտոնապես դարձան մետրոյի ներկայիս չորս երթուղիները։


=== 2016 թվականի ահաբեկչություն ===
2016 թվականի մարտի 22-ին պայթյուններ տեղի ունեցան Բրյուսելի օդանավակայանում և մետրոպոլիտենի Մալբեկ կայարանում։ Մահապարտ-ահաբեկչի իրականացրած պայթյունի հետևանքով մետրոյում մահացել է 17 մարդ, 106 ուղևոր վիրավորվել են։ Պայթյունից հետո մետրոպոլիտենը փակ էր մինչև ապրիլի 13-ը։ Մալբեկ կայարանի աշխատանքը վերականգնվել է ապրիլի 25-ին։ Ահաբեկչական գործողության համար պատասխանատվությունն իր վրա է վերցրել «Իսլամական պետություն» կազմակերպությունը։


== Գծեր և կայարաններ ==

Բրյուսելի մետրոպոլիտենի ցանցը 2009 թվականի ապրիլի վերակազմավորումից հետո բաղկացած է 4 գծերից․

Գիծ 1, քաղաքի կենտրոնի արևմուտքից դեպի արևելք։
Գիծ 2, օղակ քաղաքի կենտրոնում։
Գիծ 5, հարավ-արևմուտքից քաղաքի կենտրոնով դեպի հարավ-արևելք։
Գիծ 6, օղակով (ամբողջությամբ 2-րդ գիծը) դեպի հյուսիս-արևմուտք։3, 4 և 7 համարի գծերը պատկանում են տրամվային, որն ներառում է ստորգետնյա տրամվայը։ Այն կառուցվել է 1970-ական թվականներից մինչև 1990-ականները, սակայն ամբողջությամբ չի վերափոխվել մետրոպոլիտենի։


== Ծառայություններ ==
Աինյա

Աինյա (էստ․՝ Ainja), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 53 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վաֆլե տորթ

Վաֆլե տորթ, վաֆլե կիսաֆաբրիկատի հիմքով (վաֆլե շերտերով) խմորեղեն, տարբեր կրեմներով, յուղային, մրգային, քսուկային և այլ տեսակների խճողակներով հրուշակեղեն։
Վաֆլե տորթի համար կրեմի խոնավությունը չպետք է գերազանցի 10-12 % -ը, որովհետև վաֆլին լավ կլանում է խոնավությունը և դարռնում է կպչուն։ Այն ստանում են միչև միասեռ զանգված դառնալը հալած ճարպը, շաքարավազի և կակաոյի փոշիները հարելով՝ պարբերաբար լիմոնի էսենցիա ավելացնելով։ Այն քսում են թխված և սառեցրած վաֆլե շերտերին քսող մեքնայի օգնությամբ։ Ստացված պատրաստուկը շարում են իրար վրա և 10—16 ժամ պահում են բեռի տակ կամ 3-4 ժամ՝ սառցարանում։ Պատրաստի թխվածքը ձեռքով կամ կտրող սարքի միջոցով կտրտում են քառակուսի կամ ուղանկյունաձև կտորների։ Վաֆլե տորթի վերևի մակերեսը զարդարելու համար վրայից ցանում են վաֆլե փշուրներ։ Վաֆլե փշուրները պատրաստում են վաֆլե շերտերը դանակով կամ մանրիչով մանրացնելով։ Տորթի կողային մակերևույթները չեն զարդարում։


== Ծանոթագրություններ ==


== Գրականություն ==
Пашук З. Н. и др. Вафельные торты // Торты и пирожные: Справ. пособие. — Мн.: Высшая школа, 1991. — С. 267—270. — 346 с. — 170 000 экз.
Бутейкис Н. Г., Кенгис Р. П. Торт Сюрприз (из теста для сахарных вафель) // Приготовление мучных кондитерских изделий. — М.: Экономика, 1965. — С. 85—86. — 252 с.
Кузнецова Л. С., Сиданова М. Ю. Технология приготовления вафель // Технология приготовления мучных кондитерских изделий. — М.: Мастерство, 2002. — С. 121—127. — 320 с.
Չուխլոմկա (գյուղ, Վետլուժսկի շրջան)

Չուխլոմկա (ռուս.՝ Чухломка), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրանզե

Գրանզե (գերմ.՝ Gransee), կոմունա Գերմանիայում, Բրանդենբուրգի հողատարածքում։
Գտնվում է Վերին Հաֆել շրջանի կազմում։ Ենթարկվում է Գրանզե ունդ Գեմայնդենի կառավարությանը։ Բնակչությունը կազմում է 6,094 մարդ (ըստ 2009 թվականի դեկտեմբերի 31-ի)։ Տարածքը կազմում է 93,14 կմ²։ Պաշտոնական կոդ՝ 12 0 65 100։
Քաղաքը ստորաբաժանվում է 6 քաղաքային թաղամասերի։
Մեզեբերգ պալատը գտնվում է քաղաքի վարչական շրջանում։


== Ժողովրդագրություն ==
Թեյմուրազ Ջանգուլաշվիլի

Թեյմուրազ Ջանգուլաշվիլի (վրաց.՝ თეიმურაზ ჯანგულაშვილი, մայիսի 25, 1923(1923-05-25), Սագարեջո, Վրացական ԽՍՀ, ԽՍՀՄ - հունիսի 29, 1996(1996-06-29)), վրացի գրող։


== Կենսագրություն ==
1936 թվականին հրատարակվել է Մուրման Լեբանիձեի, Օթար Ջելիձեի հետ։ Մասնակցել է Հայրենական մեծ պատերազմին։ 1948 թվականին լույս է տեսել Ջանգուլաշվիլու առաջին ժողովածուն, որը ճակատային ռազմիկ-բանաստեղծի զգացմունքներն ու խոհերը գեղարվեստորեն արտահայտող գիրք է։ 1949 թվականին հրատարակել է մանկական բանաստեղծությունների և պոեմների նոր ժողովածուն։ Ունի մեծ թվով թարգմանություններ։ 1953 թվականին ավարտել է Թբիլիսիի պետական համալսարանը։
Թաղված է Դիդուբեի պանթեոնում։


== Ծանոթագրություններ ==
Տունգատարովո

Տունգատարովո (ռուս.՝ Тунгатарово, բաշկիրերեն՝ Туңғатар), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 602 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
A Carnival Christmas

A Carnival Christmas, հիփ հոփ երաժիշտներ Insane Clown Posse-ի երրորդ մինի ալբոմը՝ թողարկված 1994 թվականի դեկտեմբերի 6-ին Psychopathic լեյբլի ներքո։ Սկավառակը վերահրատարակվել է 1997 թվականին Island Records-ում։


== Երգացանկ ==


== Ծանոթագրություններ ==


== Արտաքին հղումներ ==
[1]
Դեգտյարի (գյուղ, Լեբեդինի շրջան)

Անվան այլ կիրառումների համար տե՛ս՝ ԴեգտյարիԴեգտյարի (ուկրաիներեն՝ Дігтярі), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Դեգտյարի գյուղում բնակվում էր 2 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոեն ան Վերմանդուա (կանտոն)

Անվան այլ կիրառումների համար տե՛ս՝ Բոեն ան Վերմանդուա (այլ կիրառումներ)Բոեն ան Վերմանդուա (ֆր.՝ Bohain-en-Vermandois), Ֆրանսիայի կանտոն, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Սեն Կանտեն օկրուգի մեջ։ Համաձայն 2006 թվականի մարդահամարի կանտոնի բնակչությունը 14559 մարդ էր։Կանտոնի համարը 203 է։ Բոեն ան Վերմանդուա կանտոնում կա 13 կոմունա, որոնցից ամենամեծը Բոեն ան Վերմանդուա կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
1066

1066 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1066 թվականն է, 
XI դարի 66-րդ տարին։


== Դեպքեր ==


== Ծնունդներ ==


== Մահեր ==
Չիլիանո

Չիլիանո  (իտալերեն՝ Cigliano), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 25 կմ² տարածք։ Բնակչությունը 2008 թվականի տվյալներով 4594 մարդ է։ Հեռախոսային կոդը՝ +39 0161։ Փոստային ինդեքս 13043։ Խտությունը՝ 181 մարդ/կմ²։


== Ժողովրդագրություն ==
Բնակչության աճ.


== Տվյալներ ==
Հեռախոսային համար - 0161 423142
Էլեկտրոնային փոստ - comune@cigliano.net
Պաշտոնական կայք - http://www.cigliano.net/


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կոմսոմոլսկոե (ավան, Կրասնոկուտի շրջան)

Անվան այլ կիրառումների համար տե՛ս՝ ԿոմսոմոլսկոեԿոմսոմոլսկոե (ուկրաիներեն՝ Комсомольське), ավան Ուկրաինայի Խարկովի մարզի Կրասնոկուտի շրջանում։ Հիմնադրվել է 1903 թվականին։
2001 թվականի տվյալներով Կոմսոմոլսկոե ավանում բնակվում էր 82 մարդ։ Բնակավայրը զբաղեցնում է 0,485 կմ² տարածք։ Բնակչության խտությունը կազմում էր 169,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարաջա (Դիարբեքիրի գավառ)

Կարաջա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռոզացա

Ռոզացա (իտալերեն՝ Rosazza), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է՝ 89 մարդ (2008)։ Բնակչության խտությունը՝ 11 մարդ/կմ²։ Տարածքը կազմում է 8 կմ²։ Փոստային ինդեքս՝ 13815։ Հեռախոսային կոդ՝ 015։
Ռոզացան սահմանակից է Անդոռնո Միքա, Կամպիլիա Չերվո, Պիեդիկավալո, Սալիանո Միքա համայնքներին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 1560092
Էլեկտրոնային փոստ. rosazza@ptb.provincia.biella.it
Պաշտոնական կայք. http://www.rosazza.net/ Archived 2006-06-09 at the Wayback Machine.


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նիկոլա Բոնև

Նիկոլա Իվանով Բոնև (բուլղար․՝ Никола Бонев, հուլիսի 23, 1898(1898-07-23) կամ հուլիսի 11, 1898(1898-07-11), Ստարա Զագորա, Բուլղարիա - հունիսի 18, 1979(1979-06-18), Սոֆիա, Բուլղարիա), բուլղարացի աստղագետ։


== Կենսագրություն ==
Նիկոլա Բոնևը ծնվել է 1898 թվականի հուլիսի 11-ին Բուլղարիայի Ստարա Զագորա քաղաքում։
Բարձրագույն կրթությունը ստացել է Սոֆիայի պետական համալսարանում, որից հետո վերապատրաստվել է Արևմտյան Եվրոպայում՝ Փարիզում և Բեռլինում։ 1932 թվականից եղել է Սոֆիայի համալսարանի աստղագիտության ֆակուլտետի պրոֆեսոր, իսկ 1952-1972 թվականներին՝ Բուլղարիայի գիտությունների ազգային ակադեմիայի աստղագիտության ամբիոնի տնօրեն։ Ունի մի շարք աշխատություններ, որոնք նվիրված են Արեգակնային համակարգին և վերջինիս մոլորակներին։
Մի շարք աշխատություններ նվիրել է լուսնի էվոլյուցիային և ծագմանը, ինչպես նաև Երկիր մոլորակի միակ բնական արբանյակի՝ լուսնի մակերևույթին։ Մանրակրկիտ ուսումնասիրել է Յուպիտեր, Սատուրն և Վեներա մոլորակների արբանյակները, ինչպես նաև պտույտն իր առանցքի շուրջը։
1978 թվականին դարձել է Բուլղարիայի գիտությունների ազգային ակադեմիայի ակադեմիկոս, իսկ 1962-1963 թվականներին եղել է Միջազգային աստղագիտական ֆեդերացիայի անդամ։ Մահացել է 1979 թվականի հունիսի 18-ին Սոֆիայում։


== Գրականություն ==
Колчинский И.Г.,Корсунь А.А.,Родригес М.Г. Астрономы.Биографический справочник. — Киев: Наукова думка, 1986.
Ստարիե Կակսի

Ստարիե Կակսի (ռուս.՝ Старые Какси), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 325 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մայիսի 29

Մայիսի 29, տարվա 149-րդ (նահանջ տարիներին՝ 150-րդ) օրն է։

Տարվա ավարտին մնում է 216 օր։


== Դեպքեր ==
1453 - Մեհմեդ II-ի գլխավորությամբ օսմանյան զորքերը գրավում են Կոստանդնուպոլիսը
1727 - Պետրոս II-ը դառնում է Ռուսիայի ցար
1935 - Հաագայի քաղաքային թանգարանը բացվել է հանրության համար
1953 - Էդմունդ Հիլարին շերփա ազգության Թենսինգ Նորգեյի հետ դառնում է Էվերեստի գագաթ բարձրացած առաջին մարդը


== Ծնունդներ ==
1630 - Չարլզ II, Անգլիայի թագավոր
1835 - Կառլ Յանսեն, գերմանացի քանդակագործ
1860 - Իսաակ Ալբենիս, իսպանացի դաշնակահար և կոմպոզիտոր
1866 - Հակոբ Հակոբյան, գրող
1874 - Գիլբերտ Կիտ Չեսթերտոն Gilbert Keith Chesterton անգլիացի գրող
1880 - Օսվալդ Շպենգլեր Oswald Spengler գերմանացի պատմաբան և փիլիսոփա
1891 - Կոնստանտին Արցեուլով Константин Арцеулов օդաչու
1913՝
Աշոտ Արզումանյան, հայ արձակագիր, լրագրող։
Լևոն Կարագյոզյան դրամատուրգ և սցենարիստ
1914 - Գաբրիել Արևյան, հայ արձակագիր, լրագրող
1931 - Վաչե Ավագյան, կենսաբան
1981 - Անդրեյ Արշավին Андрей Аршавин ռուս ֆուտբոլիստ
1984 - Կարմելո Էնթոնի Carmelo Anthony ամերիկացի բասկետբոլիստ
1989 - Էյտոուր Ինգի Գյունլյոյգսոն Eyþór Ingi Gunnlaugsson իսլանդացի երգիչ
1990 - Դավիթ Ղարիբյան, հայ մոդել, դերասան, ռեժիսոր, հաղորդավար


== Մահեր ==
1453 - Կոստանդին XI Պալեոլոգոս Κωνσταντῖνος ΙΑ' Δραγάσης Παλαιολόγος Բյուզանդիայի վերջին կայսրը
1814 - Ժոզեֆին դը Բոհարնե Joséphine de Beauharnais Նապոլեոն Բոնապարտի առաջին կինը
1829 - Հեմֆրի Դևի,անգլիացի քիմիկոս և ֆիզիկոս
1922 - Եվգենի Վախթանգով Евгений Вахтангов հայկական ծագումով ռուսաստանցի ռեժիսոր,
1935 - Յոսեփ Սուկ,չեխ ջութակահար և կոմպոզիտոր
1942 - Ջոն Բերիմոր John Barrymore ամերիկացի դերասան
1956 - Հերման Աբենդրոթ Hermann Abendroth գերմանացի դիրիժոր
1979 - Մերի Փիքֆորդ Mary Pickford դերասանուհի
1982՝
Արտաշես Կարինյան, գրականագետ
Ռոմի Շնայդեր Romy Schneider գերմանա-ֆրանսիացի դերասանուհի
1992 - Ռուբիկ Եղոյան ԱՊ մասնակից
1996՝
Թամարա Թումանովա Тамара Туманова պրիմա-բալերինա և դերասանուհի
Հրանտ Շահինյան, խորհրդային մարմնամարզիկ, օլիմպիական չեմպիոն


== Տոներ ==
ՄԱԿ-ի խաղաղապահների
Առողջ մարսողության համաշխարհային օր


== Ծանոթագրություններ ==
Ռիս Ջեյմս (ֆուտբոլիստ, ծնված 1999)

Ռիս Ջեյմս (անգլ.՝ Reece James, դեկտեմբերի 8, 1999(1999-12-08), Redbridge), անգլիացի պրոֆեսիոնալ ֆուտբոլիստ։ Ներկայումս հանդես է գալիս Չելսիի կազմում։ Խաղում է աջ պաշտպանի դիրքում։


== Ակումբային կարիերա ==


=== Չելսի ===
Ջեյմսը Չելսիի ակադեմիայի սան է։ 2017-18 մրցաշրջանում նա ճանաչվեց ակադեմիայի տարվա լավագույն ֆուտբոլիստ։ 2018 թվականի հունիսին նա 4 տարով երկարաձգեց իր պայմանագիրը Չելսիի հետ։ Հունիսի 27-ին Ջեյմսը վարձավճարով միացավ Ուիգան Ատլետիկին։ Իր պրոֆեսիոնալ դեբյուտը նշեց օգոստոսի 4-ին՝ թիմի մեկնարկային կազմում խաղադաշտ դուրս գալով Շեֆիլդ Ուենսդիի դեմ խաղում։ Իր առաջին գոլը խփեց նոյեմբերի 4-ին՝ Լիդս Յունայթեդի դեմ խաղում։ 2019 թվականի ապրիլի 14-ին Ջեյմսը գոլի հեղինակ դարձավ Նորվիչ Սիթիի դեմ խաղում, իսկ հանդիպումն ավարտվեց 1-1 հաշվով։ Առաջին և միակ հանդիպումը թիմի ավագի թևկապով անցկացրեց մայիսի 5-ին՝ Միլուոլի դեմ խաղում։ 2018-19 մրցաշրջանում Ջեյմսը անցկացրեց 46 հանդիպում՝ դառնալով 3 գոլի և 3 գոլային փոխանցման հեղինակ։ Նա ճանաչվեց Ուիգան Ատլետիկի տարվա լավագույն ֆուտբոլիստ և ընդգրկվեց Չեմպիոնշիպի խորհրդանշական հավաքականում։
2019-20 մրցաշրջանում Ջեյմսը վերադարձավ Չելսի՝ ստանալով 24 համարի մարզաշապիկը։ Իր դեբյուտը ակումբի կազմում նշեց սեպտեմբերի 25-ին՝ Անգլիայի լիգայի գավաթի Գրիմսբի Թաունի դեմ խաղում՝ այս խաղում դառնալով 1 գոլի և 2 գոլային փոխանցման հեղինակ։ Առաջին հանդիպումը եվրոպական առաջնություններում Ջեյմսը անցկացրեց հոկտեմբերի 2-ին՝ թիմի մեկնարկային կազմում խաղադաշտ դուրս գալով Չեմպիոնների Լիգայի խմբային փուլի Լիլի դեմ խաղում։


== Միջազգային կարիերա ==
Ջեյմսը ներկայացրել է Անգլիան տարբեր տարիքային երիտասարդական հավաքականներում։ 2017 թվականին նա մինչև 19 տարեկանների հավաքականի կազմում մասնակցեց Եվրոպայի առաջնությանը՝ անցկացնելով 2 հանդիպում, իսկ Անգլիան հաղթեց մրցաշարը՝ եզրափակչում 2-1 հաշվով պարտության մատնելով Պորտուգալիային։


== Կարիերայի վիճակագրություն ==


=== Ակումբային վիճակագրություն ===
2019 թվականի հոկտեմբերի 7-ի դրությամբ


== Նվաճումներ ==


=== Ակումբային ===
Չելսի

Անգլիայի երիտասարդական գավաթ. 2016–17, 2017–18
Պրեմիեր Լիգա Մ18. 2016–17, 2017–18


=== Անհատական ===
Անգլիա Մ19

ՈՒԵՖԱ Եվրոպայի Մ19 առաջնություն. 2017Անգլիա Մ20

Տուլոնի առաջնություն. 2017


=== Անհատական ===
Չելսիի ակադեմիայի տարվա լավագույն ֆուտբոլիստ. 2017–18
Ուիգան Ատլետիկի տարվա լավագույն ֆուտբոլիստ. 2018–19
ԵՖԼ Չեմպիոնշիպի խորհրդանշական հավաքական. 2018–19
Տուլոնի առաջնության խորհրդանշական հավաքական. 2017


== Ծանոթագրություններ ==


== Արտաքին հղումներ ==
Ջեյմսի պաշտոնական Տվիտերի էջը
Ջեյմսի պաշտոնական Ինստագրամի էջը
Ջեյմսը transfermarkt-ում
Ջեյմսը soccerbase.com-ում
Ջեյմսը WhoScored.com կայքում
Ջեյմսը Չելսիի պաշտոնական կայքում
Ջեյմսը Պրեմիեր Լիգայի պաշտոնական կայքում
Ջեյմսը ՈՒԵՖԱ-ի պաշտոնական կայքում
«Քաղցր» աղբյուր

«Քաղցր» աղբյուր, ջրաերկրաբանական բնության հուշարձան Հայաստանի Հանրապետության Կոտայքի մարզում։ Այն գտնվում է Արզնի գյուղից 150 մ հարավարևմտյան, Հրազդան գետի ձախ ափին, ծ.մ-ից 1300 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ռազդոլե (գյուղ, Պրիոզյորսկի շրջան)

Անվան այլ կիրառումների համար տե՛ս՝ ՌազդոլեՌազդոլե (ռուս.՝ Раздолье), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2007 թվականին գրանցված տվյալներով կազմում էր 1298 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոլիժակինո

Պոլիժակինո (ռուս.՝ Полижакино), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պուրաս

Պուրաս (իսպ.՝ Puras) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Մեդինա շրջանում։ Տարածքը կազմում է 10.71 կմ2։ Բնակչությունը՝ 58 մարդ (2010 թվականի տվյալներով)։ Պրովինցիայի վարչական կենտրոնից գտնվում է 55 կմ հեռավորության վրա։
Առաջին համաշխարհային պատերազմի հերոսների հուշարձան (Դոնի Ռոստով)

Անվան այլ կիրառումների համար տե՛ս՝ Առաջին համաշխարհային պատերազմի հերոսների հուշարձան (այլ կիրառումներ)Առաջին համաշխարհային պատերազմի հերոսների հուշարձան (ռուս.՝ Памятник героям Первой мировой войны), Ռուսական կայսերական բանակի` Առաջին համաշխարհային պատերազմին մասնակցած զինվորներին ու սպաներին նվիրված կոթողներից մեկը ՌԴ Դոնի Ռոստով քաղաքում։ Տեղադրվել է 2014 թվականին։ Գտնվում է Կրասնոարմեյսկայա փողոցի և Խալտուրինի նրբանցքի խաչմերուկի պուրակում՝ Պիոներական առաջին հավաքի անվան զբոսայգու արևմտյան մասում։


== Պատմություն ==
2014 թվականը դարձավ Առաջին համաշխարհային պատերազմը սկսվելու 100-ամյակի տարի։ Այդ պատերազմին ակտիվ մասնակցել է նաև Ռուսաստանը, որը վարել է ռազմական գործողություններ երկրի Արևելյան ճակատում։ 1917 թվականին, առաջին հերթին ներքին ցնցումների պատճառով, վիճակը ճակատում Ռուսաստանի համար դարձավ ծայրահեղ ծանր, և 1918 թվականի մարտին իշխանության եկած բոլշևիկները կնքեցին ծայրահեղ ծանր պայմաններով հաշտության պայմանագիր։ Բուն պատերազմը ԽՍՀՄ-ում անվանում էին «իմպերիալիստական» և անարդար, ուստի նրա իրադարձություններին իշխանությունների կողմից չափազանց քիչ ուշադրություն էր դարձվում։
Այդ նշանակալի իրադարձության 100-ամյակը մեծապես արթնացրեց Ռուսաստանի հանրային հետաքրքրությունը պատերազմի մասին հիշատակը հավերժացնելու հարցում։ 2014 թվականին ամբողջ երկրում տեղի ունեցան տվյալ թեմայով մի շարք մշակութային և գիտական միջոցառումներ։
Դոնի Ռոստովում հուշարձաններ տեղադրելու հատուկ հանձնաժողովը քննեց նախանմուշի երեք տարբերակ։ Արդյունքում ընտրվեց Ռուսաստանի վաստակավոր նկարիչ Սերգեյ Իսակովի աշխատանքը։ Պատրաստելու և տեղադրելու ծախսերը ստանձնեց Ռոստովի մարզի առևտրաարդյունաբերական պալատը։


== Բացում ==
Առաջին համաշխարհային պատերազմի հերոսների հուշարձանը բացվել է 2014 թվականի օգոստոսի 1-ին` Ռուսաստանի պատերազմ մտնելու օրը։ Հանդիսավոր բացումը տեղի ունեցավ Ռոստովի քաղաքապետի, քաղաքային վարչակազմի ներկայացուցիչների, տեղական կազակության մասնակցությամբ։


== Հուշարձան ==
Հուշարձանն ունի զինվորական համազգեստով և ուսին հրացանով 3,5-մետրանոց բրոնզե զինվորի կերպար։


== Այլ հուշարձաններ ==
Ռոստովի մարզում տեղադրվել է ևս մի քանի հուշարձան` նվիրված Առաջին աշխարհամարտի հերոսներին. Ազովում, Շախտիում, Նովոչերկասկում, Բատայսկում և մի քանի այլ բնակավայրերում։


== Ծանոթագրություններ ==
Գրիգոլ Չիքովանի

Գրիգոլ (Գրիգորի) Սամսոնի Չիքովանի (վրաց.՝ გრიგოლ ჩიქოვანი, 2 (15) մարտի, 1910, Խոբի (ներկայում՝ Վրաստանի Սամեգրելո և Զեմո-Սվանեթի երկրամասի Խոբիի շրջանի վարչական կենտրոնը) — 26 նոյեմբերի, 1981, Թիֆլիս), վրացի խորհրդային գրող, սցենարիստ, դրամատուրգ։


== Կենսագրություն ==
Ծնվել է ծառայողի ընտանիքում։ 1936 թվականին ավարտել է Թիֆլիսի համալսարանի իրավաբանական ֆակուլտետը, իսկ 1939 թվականին՝ Մոսկվայի կինեմատոգրաֆիայի ինստիտուտի (այժմ՝ Կինեմատոգրաֆիայի Ս. Գերասիմովի անվան համառուսաստանյան պետական համալսարան) սցենարիայի ֆակուլտետը։


== Ստեղծագործություն ==
Գրիգոլ Չիքովանիի ստեղծագործությունները տպագրվել են 1932 թվականից։ Նրա առաջին գիրքը՝ «Պատմվածքներ և նովելներ», լույս է տեսել 1940 թվականին։
Չիքովանին հեղինակել է պատմվածքներ խորհրդային քաղաքացիների աշխատանքային սխրանքների մասին։
«Կյանքի սահմանը» (1952), «Մայա» (1958) պատմվածքների ժողովածուներում, «Սեր» (1958), «Երկրորդ ընտանիք» (1960) վիպակներում, «Մայր բոլորի համար» (1956), «Կանաչ սարերի տիրուհին» (1962) ակնարկներում պատկերել է կոլխոզային գյուղերի աշխատողների կյանքն ու աշխատանքը։
Սոցիալիստական աշխատանքի հերոս, կոլխոզի նախագահ Մ. Օրագվելիձեի հետ համատեղ գրել է «Շրոմա» (1963) գիրքը՝ նվիրված վրացի ու ուկրաինացի գյուղացիների բարելամությանը։
Հետպատերազմյան տարիների առավել նշանակալի ստեղծագործությունները հրատարակվել են «Օդիշյան պատմվածքներ» շարքում։
Հեղինակել է «Եկավ փետրվարը» (1971), «Հող» (1977), «Հավատ» (1980) պատմահեղափոխական եռագրությունը, պիեսներ, կինոսցենարներ։


== Ֆիլմագրություն ==
1941 — Կոլխիդայի կրակները
1960 — Գիգիա պապիկըՊետկինոարդ ստուդիայում նկարահանվել է «Հասան» (1932) ֆիլմում։


== Մրցանակներ ==
«Պատվո նշան» շքանշան,
ԽՍՀՄ մեդալներ։


== Գրականություն ==
Теракопян А., Выбор пути — обретение Родины, «Литературное обозрение», 1973, № 1;
Муравник М., Новое солнце Одиши, «Смена», 1973, № 6.
Кузнецов Ф., «Ум, честь и совесть нашей эпохи», «Литературная газета», 1974, 15 мая.


== Արտաքին հղումներ ==
Գրիգոլ Սամսոնի Չիքովանի (1910-81) Archived 2016-03-04 at the Wayback Machine.


== Ծանոթագրություններ ==
Պուտիվլ

Պուտիվլ (ուկրաիներեն՝ Путивль), քաղաք Ուկրաինայի Սումիի մարզի Պուտիվիլի շրջանում։ Հիմնադրվել է 989 թվականին։
2001 թվականի տվյալներով Պուտիվլ քաղաքում բնակվում էր 17 274 մարդ։ Բնակավայրը զբաղեցնում է 10,51 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լուսիկ Դեմուրյան

Լուսիկ Ստեփանի Դեմուրյան (1920, Թբիլիսի -), հայ բժիշկ։ ԽՄԿԿ անդամ՝ 1945 թվականից։


== Կենսագրություն ==
Սովորել է Խ. Աբովյանի անվան միջնակարգ դպրոցում։ 1941 թվականին ավարտել է Երևանի բժշկական ինստիտուտը և ուղարկվել աշխատելու Էջմիածնի տրոպիկական կայանում, որտեղ երկար չի մնացել։ Մասնագիտանալով ականջ-քիթ-կոկորդ հիվանդությունների գծով՝ տեղափոխվել է Երևան (1943) և օրդինատոր աշխատել № 3694 էվակուհոսպիտալում։ Նշված մասնագիտությամբ էլ նույն տեղում աշխատել է մինչև պատերազմի վերջը։
Բավականաչափ երկար (1945-1979) աշխատել է Երևանի երկրորդ կլինիկական հիվանդանոցում, ապա տեղափոխվել կենտրոնական ուսանողական պոլիկլինիկա։


== Ծանոթագրություններ ==
Պանտելեյմոնովկա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՊանտելեյմոնովկաՊանտելեյմոնովկա (ուկրաիներեն՝ Пантелеймонівка), քաղաքատիպ ավան Ուկրաինայի Դոնեցկի մարզի Գորլովկայի քաղաքային խորհուրդում։ Հիմնադրվել է 1876 թվականին։
2012 թվականի տվյալներով Պանտելեյմոնովկա քաղաքատիպ ավանում բնակվում էր 7 890 մարդ։


== Ծանոթագրություններ ==


== Արտաքին հղումներ ==
Պաշտոնական կայք (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գայանե Մազմանյան

Գայանե Հայկազի Մազմանյան (1968 թվական, Երևան), հայ իրավաբան, Երևանի Ավան և Նոր Նորք վարչական շրջանների ընդհանուր իրավասության դատարանի դատավոր։


== Կրթություն ==
1988 թվականի մինչև 1994 թվականը սովորել է ԵՊՀ իրավաբանական ֆակուլտետում


== Աշխատանքային գործունեությունը ==
1985 թվականից մինչև 1985 թվականն աշխատել է ՀՀ Արդարադատության նախարարության ընդհանուր բաժնում՝ որպես ցրիչ։
1985 թվականից մինչև 1988 թվականն աշխատել է Շենգավիթի շրջանի ժողդատարանում՝ որպես գրասենյակի քարտուղար։
1988 թվականից մինչև 1999 թվականն աշխատել է Շենգավիթի շրջանային ժողդատարանում՝ որպես նիստերի քարտուղար։
1999 թվականից մինչև 2001 թվականն աշխատել է Երևան քաղաքի Շենգավիթ համայնքի առաջին ատյանի դատարանում՝ որպես դատավորի օգնական։
2001 թվականից մինչև 2009 թվականն աշխատել է Արմավիրի մարզի ընդհանուր իրավասության դատարանի դատավոր։
2009 թվականի փետրվարի 27-ին ՀՀ Նախագահի հրամանագրով նշանակվել է Երևան քաղաքի Ավան և Նոր Նորք վարչական շրջանների ընդհանուր իրավասության դատարանի դատավոր
2016 թվականի հունվարի 29-ին ՀՀ նախագահի հրամանագրով(չաշխատող հղում) նշանակվել է Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության առաջին ատյանի դատարանի դատավոր։
Կալմունայ

Կալմունայ, Ամպարա շրջանի ամենախոշոր քաղաքն է ։ Սա նաև Շրի Լանկայի արևելյան նահանգի ամենամեծ քաղաքն է։ 2011  թվականի դրությամբ նրա ընդհանուր թվաքանակը կազմել է 106 780 մարդ։ Երբ Կոլոմբոյի մահմեդականները 17-րդ դարում վտարվեցին պորտուգալացիների կողմից, նրանք փախան  Կենդի և ապաստան խնդրեցին թագավոր Ռայաշինա Երկրորդ թագավորից, որը վերաբնակեցրեց այդ փախստականներին Կալմունայում (8000 փախստական) և Կատանկուդիում (4000)։ Կալմունայը արքայական ֆերմայի վայրն էր, որի արդյունքում այս բնակավայրը դարձավ մահմեդական մեծամասնության շրջանը։
Այնտեղ էին Շրի Լանկայի մուսուլմանները, Շրի Լանկայի թամիլաները, սինգալներն ու բյուրգերները, որոնց մեծ մասը կազմում էին դամբարանները ։ Այն բաղկացած է չորս հիմնական շրջաններից, մասնավորապես Կալմունայ քաղաքը, Հյուսիսային Կալմունայը, Հարավային Կուլմինայը և Արևմտյան Կուլմինայը։
Շրի Լանկայում ավերիչ քաղաքացիական պատերազմը բացասաբար է անդրադարձել այդ շրջանի վրա :Այն հայտնի է բռնի անհետացումների ահռելի թվով և քաղաքացիական անկարգություններով։ Քաղաքացիական պատերազմը, այսպիսով,ուղղված էր նաև տեղի քաղաքացիական բնակչության դեմ։ Քաղաքը խիստ տուժել է 2004 թվականի ցունամիից, որը հանգեցրել է բազմաթիվ մահացությունների և միլիոնավոր ռուփի արժողությամբ ունեցվածքի ոչնչացման։
Քաղաքը սահմանափակ է Հնդկական Օվկիանոսի Արևելքում, հյուսիսում` Պերիանելավանայ գյուղում, նաև հարավում` Կարաիտիվուի գյուղում, որը համարվում է քաղաքի արվարձանը։


== Տես նաև ==
Ցեյլոն կղզու պատմական կապը,(1861)


== Ծանոթագրություններ ==
Թաթուլ Կրպեյանի անվան զբոսայգի (Երևան)

Թաթուլ Կրպեյանի անվան զբոսայգի, գտնվում է Երևանի Նոր Նորք համայնքի առաջին զանգվածում՝ Գայի պողոտայի և Լվովյան փողոցի հատման տարածքում։
Այգին անվանակոչվել է Հայաստանի ազգային հերոս Թաթուլ Կրպեյանի անունով Երևանի ավագանու 2015 թվականի մարտի 18-ի N299-Ն որոշմամբ։ Զբոսայգին կառուցվել է Երևանի համայնքային 2014 թվականի ծրագրերի և Թաթուլ Կրպեյանի ծննդյան 50-ամյակին նվիրված միջոցառումների շրջանակներում։ Այգու մակերեսը կազմում է 5,64 հա։
Այգու ստեղծման գաղափարի հիմքում երիտասարդների, Ճարտարապետաշինարարական համալսարանի ուսանողների նախաձեռնությունն է։
Երևանի Նոր Նորք վարչական շրջանի ղեկավարի նախաձեռնությամբ այգու մի հատվածում հանդիսավորությամբ բացվել է նաև 2014 թվականի նոյեմբերի 12-ին խոցված ԼՂՀ ՊԲ ՄԻ-24 ուղղաթիռի անձնակազմի հիշատակին նվիրված հուշարձանը։


== Տես նաև ==
Թաթուլ Կրպեյանի անվան թիվ 62 դպրոց


== Պատկերասրահ ==

		
		
		
		
		
		


== Ծանոթագրություններ ==
Right Here Waiting

«Right Here Waiting» («Հավերժական սպասում»), Ամերիկացի կատարող Ռիչարդ Մարքսի երաժշտական բալլադը, նրա երկրորդ «Repeat Offender» ալբոմից։ Ստեղծագործությունը զբաղեցրել է առաջին հորիզոնական Billboard Hot 100 և երկրորդ տեղ UK Singles Chart հիթ-շարքերում։ Երգը հաճախ վերագրվում է Բրայն Ադամսին, չնայած նա երբեք չի կատարել այն։


== Պատմություն ==
«Right Here Waiting» եղել է երկրորդ սինգլը «Repeat Offender» ալբոմում «Satisfied» սինգլից հետո։ Ռիչարդ Մարքսը գրել է այս երգը որպես սիրային հաղորդագրություն իր կնոջը՝ Սինթի Ռոդեսին, որը ֆիլմի նկարահանումների պատճառով գտնվում էր Հարավաֆրիկյան Հանրապետությունում։ Այս երգը դարձել է Ռիչարդ Մարքսի ամենահայտնի երգը։


== Հիթ-շարքերի հաջողություններ ==
«Right Here Waiting» սկսել է 44-րդ հորիզոնականից Billboard Hot 100 հիթ-շարքում 1989 թվականի հուլիսի 8-ին, բայց արդեն օգոստոսի 12-ին դարձել է առաջինը։ Երրորդ շաբաթում գտնվելով առաջին հորիզոնականում, օգոստոսի 21-ին, "Right Here Waiting" սինգլը ստացել է ոսկե սկավառակ։ Երգը գտնվել է առաջին հորիզոնականում երեք շաբաթ, որից հետո սեպտեմբերի 2-ին առաջին է դարձել Պոլա Աբդուլի «Cold Hearted» ստեղծագործությունը։ "Right Here Waiting" դարձել է Ռիչարդ Մարքսի առաջին երգը, որը գլխավորել է Hot Adult Contemporary Tracks Chart հիթ-շարքը։ 1989 թվականի հոկտեմբերի 16-ին ստացել է պլատինե սկավառակ։ "Right Here Waiting" սինգլը դարձել է Ռիչարդ Մարքսի ամենաշատ վաճառվող սինգլը։ Մեծ Բրիտանիայում թողարկվել է 1989 թվականի սեպտեմբերին և հասել է երկրորդ հորիզոնականին։


== Երաժշտական տեսահոլովակ ==
Երգի համար նկարահանվել են երեք երաժշտական տեսահոլովակնել, որոնցից երկուսը համարվում էին ավելի «գրավիչ», և արգելվել են մինչ, "Right Here Waiting" սինգլի թողարկումը։
Քննադատություններից հետո Մարքսի երաժշտական պրոդյուսերները մերժել են նրան ցանկացած ստեղծագործական ծրագրում և հրամայել են նրան, որպեսզի Մարքսը նկարի երեք րոպե տևողությամբ հոլովակ, որտեղ նա նվագում է դաշնամուր, և այդ հոլովակնել դարձել է "Right Here Waiting" սինգլի երաժշտական հոլովակը։


== Թողարկման ձևաչափ ==


== Հիթ-շարքեր ==


==== Բարձր հորիզոնականներ ====


== Ծանոթագրություններ ==
Աֆթեր

Աֆթեր, լորձաթաղանթի փոքր (1-5 մմ), կլոր կամ ձվաձև մակերեսային խոցեր՝ ծածկված սպիտակ փառով, հաճախ էլ՝ շրջապատված կարմիր եզրաշերտով։
Աֆթերները սովորաբար առաջանում են բերանի խոռոչի (լեզվի և շրթունքների) լորձաթաղանթին՝ աֆթոզ բերանաբորբի, փափուկ քիմքի լորձաթաղանթին և քմային աղեղին՝ տենդաբշտիկային անգինայի, իսկ բերանի, լեզվի, քթի լորձաթաղանթներին, մատների արանքի մաշկին և եղունգների շուրջը՝ դաբաղի ժամանակ։
Սխալմամբ աֆթեր են անվանում նաև նորածինների քիմքի լորձաթաղանթի վնասվածքային բերանաբորբը՝ Բեդնարի աֆթերը։ Աֆթերի կասկածի դեպքում դիմել բժշկի։
(6781) 1990 OD

(6781) 1990 OD, աստերոիդ աստերոիդների հիմնական գոտում։ Հայտնաբերվել է 1990 թվականի հուլիսի 19-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,630469 ա. մ., առավելագույնը մոտենում է 1,9908 ա. մ. հեռավորության վրա և հեռանում 3,2702 ա. մ.։ Արեգակի շուրջ մեկ ամբողջական պտույտ է կատարում 1558,29 երկրային օրվա ընթացքում, իր ուղեծրով շարժվելով միջինում 0,231023 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6781) 1990 OD աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բոժկովկա (Կայարան,Կրասնի Սուլինի)

Անվան այլ կիրառումների համար տե՛ս՝ Բոժկովկա (այլ կիրառումներ)Բոժկովկա (ռուս.՝ Божковка), երկաթուղային կայարան Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Բոժկովսկի գյուղական համայնքի կազմի մեջ։
Ջանիկ (Թիմարի գավառ)

Անվան այլ կիրառումների համար տե՛ս՝ Ջանիկ (այլ կիրառումներ)Ջանիկ, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վան քաղաքից 37 կմ հյուսիս, Վանա լճից 2-3 կմ հեռու, Լիմ կղզու դիմաց։ Հանդիսանում էր գավառակի կենտրոն։
Այգեվետ գյուղ էր։


== Պատմություն ==
Բնակիչները մասնակցել են Վանի իքնանպաշտպանական մարտերին։ Գյուղն ավերվել ու ամայացել է 1915 թվականի Մեծ եղեռնի ժամանակ։


== Բնակչություն ==
Եղել է զուտ հայաբանկ։ 1850-ական թվականներին ուներ 47 տուն՝ 329 բնակչով, իսկ XX դարի սկզբին՝ 160 տուն հայ բնակիչ։


== Պատմամշակութային կառույցներ ==
Ջանիկն ուներ Ս. Ստեփանոս անունով եկեղեցի։


== Կրթություն ==
Գյուղում գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Էրիվանսկի

Էրիվանսկի (ռուս.՝ Эриванский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 420 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անն ԴեԳրեյս

Անն ԴեԳրեյս (անգլ.՝ Anne DeGrace, հունվարի 12, 1960(1960-01-12), Օտտավա, Կանադա), կանադացի գեղարվեստական գրող և պատկերազարդող, ով ապրում է Նելսոն քաղաքի մոտակայքում, Բրիտանական Կոլումբիայում։ Նա հրատարակել է չորս վեպ և համահեղինակել է ֆոտոգրքեր։    


== Կենսագրություն ==
Ծնվելով Օտավայում, Օնտարիոյում` ԴեԳրեյսը 1981 թվականին տեղափոխվել է Նելսոն։
ԴեԳրեյսը իր վեպերում օգտագործել է կանադական պատմության թեմաներից, որոնք հրատարակվել են McArthur և Co ընկերության կողմից, ավելի ուշ ներկայացվել են Cormorant Books հրատարակչության կողմից։  
«Շարժվող ջուրը» (2005 թվական) 2010 թվականին One Book, One Kootenay նախագծի համար ընտրված աշխատանքն էր։ «Քամու պոչերը» (2007 թվական) HarperCollins-ի կողմից Ամերիկայի Միացյալ Նահանգներում տպագրվել է Evergreen մրցանակի շորտլիստում։ «Հնչող գիծը» (2009 թվական) առաջադրվել է Chapters/Indigo Heather's Pick մրցանակի։ «Թռիչք Ամելիայի հետ» գիրքը կոշտ կազմով տպագրվել է McArthur & Company-ի կողմից, 2011 թվականին և բարակ կազմով հրատարակվել է Cormorant Books հրատարակչության կողմից, 2014 թվականին։       
2011 թվականին ԴեԳրեյսը նշանակվել է Նելսոնի Մշակույթի երրորդ դեսպանը։ Նա սյունակագիր է եղել Նելսոնի թերթերի համար սկսած 1989 թվականից։ Նա պատկերազարդել է երեխաների համար գրքեր` հիմնականում Polestar Press և Bluefield Books հրատարակչատների համար։ Որպես խմբագիր և հրատարակչության խորհրդատու` նա աշխատել է պատմական և տեղական հետաքրքրության գրքերի ստեղծման ուղղությամբ։


== Մատենագրություն ==
Nelson British Columbia in Photographs. (with Steve Thornton) Nelson: Ward Creek Press, 1996. ISBN 9780968073902
The West Kootenay in Photographs. (with Steve Thornton) Nelson: Ward Creek Press, 1997. ISBN 0968073913
Treading Water. Toronto: McArthur & Co, 2005. ISBN 155278598X
Wind Tails. Toronto: McArthur & Co., 2007. ISBN 9781552787335
Sounding Line. Toronto: McArthur & Co., 2009. ISBN 9781552788837
Far From Home. (published in Canada as Wind Tails.) HarperCollins/Avon, 2009. ISBN 9780061728808
Nelson British Columbia. (with Steve Thornton) Nelson: Ward Creek Press, 2010. ISBN 978-0968073933
Flying with Amelia. Toronto: McArthur & Co., 2011. ISBN 9781770863569


== Ծանոթագրություններ ==


== Արտաքին հղումներ ==
[1] annedegrace.ca
[2] Anne DeGrace at Cormorant Books
[3] Archived 2016-03-10 at the Wayback Machine. Anne DeGrace at HarperCollins Publishers
Թավշե արջուկ

Թավշե արջուկ, 20-րդ դարի և 21-րդ դարասկզբի ամենասիրված ու տարածված խաղալիքներից է փափուկ նյութից խաղալիք արջուկը։ Արևմտյան Եվրոպայում ու Ամերիկայում այն հայտնի է հիմնականում «Թեդդի» անունով (անգլ.՝ teddy bear, գերմ.՝ Teddybär)՝ ավանդաբար նույնականացնելով ԱՄՆ նախագահ Թեոդոր Ռուզվելտի հետ։


== Պատմություն ==

1902 թվականին ԱՄՆ նախագահ Թեոդոր Ռուզվելտը որսի ժամանակ խնայեց ծառին կապված ամերիկական սև արջին, որին ուժասպառ էին արել որսաշները։ Ռուզվելտին հրավիրել են կրակել որսի վրա։ Նա հրաժարվեց կրակել՝ մեկնաբանելով, որ դա  «ոչ սպորտային է», բայց հրամայեց կրակել արջի վրա, որպեսզի դադարեցվեն նրա տառապանքները։ Պատմությունը լուսաբանվեց լրագրային ծաղրանկարներում, բայց ժամանակի ընթացքում հարմարեցվեց, և արջը վերածվեց արջուկի։
Ռուսերենում հաստատվել է «Թավշե արջուկ» անունը, թեև հիմա ոչ բոլոր խաղալիք արջերն են պատրաստվում թավիշից։ 20-րդ դարի սկզբի ⟨մինչև երկրորդ համաշխարհային պատերազմի արտադրության⟩ տարբեր եվրոպական և ամերիկյան ընկերությունների արջուկները հավաքածուների տարածված նմուշներ են։ Մի անգամ փոքրացված չափսերով արջուկի ծաղրանկարներից մեկը տեսավ Մորիս Միչտենի՝ Ռուսաստանից արտագաղթած կինը ⟨իսկական անունը՝ Միխայիլ Միշիմ⟩:
Մյուս վարկածի համաձայն՝ առաջին արջուկը պատրաստել է Մարգարիտա Ստայֆը՝ իր զարմիկ Ռիչարդի մտահղացմամբ, որը 1902 թվականին նախագծել է առաջին թավշյա արջուկը՝ թավշյա թևերով։ 1903 թվականին Լեյպցիգի խաղալիքների ցուցահանդեսում մի ամերիկացի պատվիրեց միանգամից երեք հազար օրինակ, իսկ 1904 թվականին Սենտ-Լուիսի ցոցւահանդեսում վաճառվել էր արդեն տասներկու հազար արջուկ, ինչի համար Մարգոն և Ռիչը ստացել են ոսկե մեդալ։


== Թեդդիների հավաքածուների ստեղծում ==
Այժմ աշխարհում հաշվվում է շուրջ 20 թանգարան, որոնք նվիրված են թավշե արջուկներին, և այդ խաղալիքի մի քանի տասնյակ հազարավոր կոլլեկցիոներ։ Հատուկ նրանց համար թողարկվում են սահմանափակ քանակությամբ թավշե արջուկներ, օրինակ՝ «Steiff», «Dean’s», «Merrythought» ընկերությունները, կամ ժամանակակից նկարիչ-թեդդիստների յուրահատուկ արջուկները, որոնք ստեղծվում են եզակի օրինակով։ «Christie's» ընկերությունը պարբերաբար անցկացնում է աճուրդներ, որոնցում ցուցադրվում են միայն թավշյա արջուկներ։ Ամենաթանկ Թեդդի արջուկը անգորական այծի մորթուց պատրաստված խաղալիքն է, որը պատրաստվել է 1929 թվականին։ Այն վաճառվել է 90 հազար ԱՄՆ դոլարով։


== Պատկերասրահ ==

		


== Ծանոթագրություններ ==
Ռեկրեացիա

Ռեկրեացիա (լատ.՝ recreatio՝ հանգիստ, առողջացում), բնության մեջ հանգստի կամ զբոսաշրջային ուղևորություններով (արշավներով) տեսարժան վայրեր (ազգային պարկեր, բնական, ճարտարապետական, պատմական հուշարձաններ և այլն) այցելելու եղանակով մարդկանց առողջության և աշխատունակության վերականգնում։ Ռեկրեացիայի բնօգտագործումը մի շարք երկրներում տնտեսության հիմնական, իսկ շատ երկրներում կարևոր ճյուղ է։ Բնօգտագործման այս ճյուղի զարգացումը պահանջում է շրջակա միջավայրը պահպանելու համար կիրառել բազմաբնույթ միջոցառումներ։
Հայաստանը բավականաչափ հարուստ ռեկրեացիայի երկիր է՝ պայմանավորված աշխարհագրական դիրքով և լանդշաֆտային բազմազանությամբ, կլիմայաբուժական բարենպաստ պայմաններով, կենսաբանական ու ջրային պաշարներով (հանքային աղբյուրներ, բարձրլեռնային լճեր և գետեր), բնության և պատմամշակութային հուշարձաններով։
Հայաստանի տարածքում ձևավորվել են խիտ կառուցապատված զարգացած ռեկրեացիայի (8)՝ Արարատյան, Արագած-Գեղամա, Շիրակի, Լոռի-Փամբակի, Աղստև-Դեբեդի, Սևանի, Վայքի, Զանգեզուրի և առողջարանային (11) գոտիներ։
Արագավազ Մուքը

«Արագավազ Մուքը» (ռուս.՝ Мук-скороход), խորհրդային նկարված մուլտիպլիկացիոն ֆիլմ, նկարահանվել է ըստ Վիլհելմ Հաուֆի «Փոքրիկ Մուքը» հեքիաթի մոտիվների (1825)։


== Սյուժե ==
Փոքրիկ Մուքը վտարվել էր տնից։ Սնունդ փնտրելիս` նա աշխատանք է ստանում մի տարեց արևելյան տիկնոջ տանը, որը կատուների սիրահար էր, բայց պարզվում է, որ նրա ընտրյալները չար էին և խառնաշփոթ են առաջացնում տանը, իսկ ծեր կինը մտածում է, որ Մուքն է մեղավոր և ցանկանում է ծեծել նրան։ Բայց վերջինս կարճատև մենամարտից հետո նա վերցնում է նրա կախարդկան կոշիկները, որոնք թույլ էին տալիս իրենց տիրոջը թռչել։
Թզուկը փադիշահի մոտ ծառայության է մտնում որպես արագավազ, բայց և այնտեղ նրան տհաճություններ էին սպասում նախանձ մարդկանց կողմից. փադիշահն իմանում է կախարդական կոշիկի մասին և դրանք խլում է Մուքից։ Վերջինս գտնում է երկու ծառ, որոնցից մեկի պտուղներից մեծանում էին քիթը և ականջները, իսկ մյուսի վրայի պտուղներից` փոքրանում։ Վրեժխնդիր լինելով փադիշահից` նա պոկում է առաջին ծառի պտուղները և դրանցով հյուրասիրում նրան, հետո վերցնում է իր կոշիկները և թռչում։


== Հեղինակներ ==
Սցենարի և երգերի տեքստի հեղինակ` Ալեքսանդր Տիմոֆեևսկի
Ռեժիսոր` Նաթան Լերներ
Բեմադրող նկարիչ` Ռոզալիա Զելմա
Օպերատոր` Վլադիրմիր Միլովանով
Կոմպոզիտոր` Դավիդ Կրիվիցկի
Հնչյունային օպերատոր` Ց. Ռիսկինդ
Դերերը հնչյունավորել են`
Գալինա Իվանովա` Փոքրիկ Մուք
Միխայիլ Կոզակով` փադիշահ
Գեորգի Միլլյար` տիկին
Ռոլան Բիկով` սպորտային մեկնաբան
Նաթան Լերներ` կարդում է ներածական խոսքն ու մուլտֆիլմի անվանումը (լուսագրերում նշված չէ)
Նկարիչ-մուլտիպլիկատորներ`
Սվետլանա Սիչկար
Վլադիմիր Վիշեգորոդցև
Ա. Ելիզարով
Անդրեյ Կոլկով
Բորիս Տուզանովիչ
Ալեքսանդր Ֆեդուլով
Վ. Պուխովա
Իրինա Գունդիրևա
Նատալյա Գրաչյովա
Տ. Ստեփանովա
Օլգա Կիսելյովա
Տ. Մախոտինա
Մ. Տրուսովա
Վալերիա Կոնովալովա


== Երգեր մուլտֆիլմից ==
Մուլտֆիլմում հնչում է մի քանի երգ, որոնք մեծ համբավ են ստացել։

Փոքրիկ Մուքի առաջին երգը
Կատուների սիրահար ծեր կնոջ երգը
Կատուների երգը
Փոքրիկ Մուքի երկրորդ երգը
Փադիշահի երգը


== Տարբերություններ բնագրից ==
Ֆիլմը բանաստեղծական ոճով է, իսկ բնագիրը` արձակ։
Բացակայում են դաժան պալատականներով և կախարդական փայտիկներով տեսարանները
Բնագրում տիկինն ուներ մի քանի շներ
Բնագրում տիկինը ճաշի է հրավիրում նաև հարևանի կատուներին
Փոքրիկ Մուքը նախ բանտ է նստում, այնուհետև գնում է անտառ


== Ծանոթագրություններ ==


== Արտաքին հղումներ ==
«Արագավազ Մուքը»(անգլ.) ֆիլմը Internet Movie Database կայքում
«Արագավազ Մուքը» մուլտֆիլմը «Անիմատոր.ռու» կայքում
«Արագավազ Մուքը» YouTube-ում
«ԷԿՐԱՆ» ստեղծագործական միավորում
Լիսայա (գետ)

Լիսայա (ռուս.՝ Лысая), գետ Կամչատկա թերակղզի, Ռուսաստանում։ Գետի երկարությունը 10 կմ է։ Հոսում է Ելիզովսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19080000212120000024361
Հիդրոլոգիական ուսումնասիրությունների կոդը - 120002436
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ամենդոլարա

Ամենդոլարա (իտալերեն՝ Amendolara), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3 135 մարդ, բնակչության խտությունը կազմում է 49 մարդ/կմ²։ Զբաղեցնում է 64 կմ² մակերես տարածք։ Փոստային ինդեքսն է՝ 87071։ Հեռախոսային կոդը՝ 00981։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Պեսչանի (այլ կիրառումներ)

Պեսչանի, կարող է վերաբերել՝

Պեսչանի - գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Պեսչանի - գյուղ Ռուսաստանի Մուրմանսկի մարզի Կոլսկի շրջանի կազմում։
Ռիչարդ Թաշջյան

Ռիչարդ Թաշջյան (անգլ.՝ Richard H. Tashjian, 1926, Չելսի, Սաֆֆոլկ շրջան, Մասաչուսեթս, ԱՄՆ), ամերիկահայ նկարիչ։


== Կենսագրություն ==
Ռիչարդ Թաշջյանը ծնվել է 1926 թվականին, ԱՄՆ Մասաչուսեթս նահանգի Չելսի քաղաքում։ 1944-1948 թվականներին՝ Երկրորդ համաշխարհային պատերազմի տարիներին ծառայել է ԱՄՆ ռազմածովային պահեստազորում, եղել է լուսանկարիչ։ 1950 թվականին ավարտել է Բեստոնի գեղարվեստի թանգարանային դպրոցը։ Սովորել է Մասաչուսեթս նահանգի Քեմբրիջ քաղաքի վիզուալ դիզայն ճարտարապետական դպրոցում՝ պրոֆեսոր Գեորգի Կեպեսի մոտ։ Բոստոնի տարբեր գովազդային գործակալություններում զբաղեցրել է կոմերցիոն նկարչի, արվեստի պատասխանատուի պաշտոնները։ Երկար տարիներ Ուոթերթաունում գործել է նրա արվեստանոց-պատկերասրահը։
Ցուցահանդեսներ է ունեցել Մասաչուսեթսում, Ուոթերթաունի Ամերիկայի հայկական թանգարանում, Նյու Յորքում, Նյու Մեքսիկոյում, Երևանում։
Հայաստան կատարած այցելությունների ժամանակ հանդիպել է Հակոբ Հակոբյանին, Ժանսեմին, Գառզուին, Մինաս Ավետիսյանին։


== Մրցանակներ ==
Քարի և գործվածքի Բոստոնյան արվեստի փառատոնի մրցանակ, Բեստոբ, Մասաչուսեթս, 1978
Ջրաներկի և գրաֆիկական աշխատանքների առաջին մրցանակ, 1979
Հովհաննես Այվազովսկու 100-ամյա հոբելյանի այցելու նկարիչ պատվավոր մեդալ, 1990, հուլիսի 22, Թեոդոսիա, Ղրիմ, Ռուսաստան


== Ծանոթագրություններ ==


== Արտաքին հղումներ ==
Richard Tashjian
Վախթանգ Գորգասալի արձան (Թբիլիսի)

Վախթանգ Գորգասալի արձան, վրաց թագավոր, քաղաքական գործիչ, ռազմական առաջնորդ Վախթանգ Գորգասալի հիշատակին նվիրված ձիարձան Թբիլիսիի Մետեխի ժայռի վրա, Քուրի ձախ ափին։


== Պատմություն ==
Վախթանգ Գորգասալի հուշարձանը գտնվում է Թբիլիսիի պատմական կենտրոնում։ Այն համարվում է կարևոր մշակութային և ճարտարապետական արժեք։ Մեծ և անգնահատելի է Վախթանգ թագավորի ներդրումը Վրաստանի պատմության մեջ։ Մետեթի եկեղեցու բլրի վրա քարե պատվանդանին 1970 թվականին կանգնեցվել է Վախթանգ թագավորի ձիարձանը։


== Հեղինակ ==
Քանդակագործ՝ Էլգուջա Ամաշուկելի


== Պատկերասրահ ==

		
		


== Ծանոթագրություններ ==
Շարբաշ (գյուղ, Բուզդյակսկի շրջան)

Շարբաշ (ռուս.՝ Шарбаш, բաշկիրերեն՝ Шарбаш), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 122 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոլենիշչև-Կուտուզովի տուն

Գոլենիշչև-Կուտուզովի տուն (ռուս.՝ Дом Голенищева-Кутузова), ճարտարապետական հուշարձան Ռուսաստանի Սանկտ Պետերբուրգ քաղաքում։ Այս առանձնատունը կառուցվել է 1822 թվականին անվանի ճարտարապետ Կարլ Ռոսսիի նախագծով՝ Սանկտ Պետերբուրգի ռազմական գեներալ-նահանգապետ Պավել Վասիլևիչ Գոլենիշչև-Կուտուզովի համար։
Գոլենիշչև-Կուտուզովի տան հասցեն՝ ք. Սանկտ Պետերբուրգ, Արվեստների հրապարակ, տուն 3։


== Ճարտարապետական առանձնահատկություններ ==
Շենքն ունի 3 հարկ, որոնց ճակատը ձևավորված է օրդերով։ Առաջին հարկը շարված է կոպտատատաշ քարով։ Վերին հարկին վերնակառուցված է ատտիկոս։
Շենքի ներսույթը մասամբ փոխվել է 1843 թվականին (ճարտարապետ՝ Գ. Յ. Բոսսե), ինչպես նաև 20-րդ դարի սկզբին, սակայն սկզբնական տեսքով մինչև մեր օրերը մեծ մասամբ չի պահպանվել։ Որոշ սենյակներ զարդարված են ծեփվածքով, տեղ-տեղ առկա են բուխարիներ։


== Պատմություն ==
1833-1835 թվականներին տունը պատկանել է անվանի պատմաբան, գրող, հրապարակախոս Նիկոլայ Կարամզինի կնոջը՝ Եկատերինա Անդրեևնա Կարամզինային։
1833-1837 թվականներին առանձնատանն ապրել են հայտնի երաժիշտներ Միխայիլ և Մատվեյ Վիելգորսկի եղբայրները։
Այդ տարիներին Ալեքսանդր Պուշկինը հաճախ էր հյուրընկալվում Վիելգորսկիների և Կարամզինայի տներում։
1924-1939 թվականներին տանն ապրում էր նկարիչ Իսահակ Իզրաիլևիչ Բրոդսկին, ինչի մասին հիշեցնում է տան պատին փակցված հուշատախտակը։ 1949 թվականին առանձնատանը կազմակերպվեց հայտնի նկարչի թանգարան-բնակարանը, որի ցուցադրության մի մասը հենց Իսահակ Իզրաիլևիչի գործերն են, մյուս մասը՝ ռուս այլ նկարիչների։


== Ծանոթագրություններ ==


== Գրականություն ==
Яцевич А.Г. Пушкинский Петербург. — СПб., 1993. — С. 202 — 219.
Тарановская М. З. Карл Росси. — Л., 1978. — С. 108 — 128.
Санкт-Петербург: Энциклопедия. — М.: Российская политическая энциклопедия, 2006. — С. 325-326, 525.
Սրեբնոյի շրջան

Սրեբնոյի շրջան (ուկրաիներեն՝ Срібнянський район), շրջան Ուկրաինայի Չեռնիգովի մարզում։
Ստեղծվել է 1923 թվականին։ Վարչական կենտրոնը՝ Սրեբնոե։


== Աշխարհագրություն ==
Շրջանի տարածքի մակերեսը կազմում է 579 կմ²։


== Բնակչություն ==
2006 թվականի մարդահամարի արդյունքներով շրջանում բնակվում էր 13300 մարդ։ Բնակչության խտությունը կազմում էր 22,97 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)